ТЕСТ ПО ТЪРГОВСКО ПРАВО 

1. Търговец по смисъла на Търговския закон е: 
а/ лице, извършващо хотелиерски услуги чрез предоставяне на стаи в обитаваното от него жилище; 
б/ физическото лице, занимаващо се със селскостопанска дейност; 
в/ всяко физическо или юридическо лице, което по занятие извършва търговски сделки; 
г/ нито един от посочените отговори не е верен; 

2. Търговският посредник е: 
а/ лице, което самостоятелно и по занятие сътрудничи на друг търговец при извършване на търговската му дейност; 
б/ търговец, който по занятие посредничи за сключване на сделки; 
в/ физическо лице, натоварено и упълномощено от търговец да управлява предприятието му срещу възнаграждение; 
г/ изпълнителния директор в акционерно дружество; 

3. Кои търговски дружества са персонални: 
а/ дружеството с ограничена отговорност и акционерното дружество; 
б/ командитното дружество с акции и акционерното дружество; 
в/ дружеството с ограничена отговорност, акционерното дружество и командитното дружество с акции; 
г/ събирателното дружество и командитното дружество; 

4. От кой момент едно търговско дружество се смята за възникнало: 
а/ от деня на вписването му в търговския регистър; 
б/ от деня на подписване на учредителния акт; 
в/ от деня на внасяне на капитала по новооткрита набирателна сметка; 
г/ всички отговори са грешни; 

5. Не е допустима смяна на седалище на европейско дружество, вписано в търговския регистър на Република България: 
а/ когато европейското дружество не притежава собственост върху земеделска земя в Република България; 
б/ когато европейското дружество притежава собственост върху сгради и други постройки; 
в/ когато европейското дружество притежава собственост върху земеделска земя в Република България; 
г/ всички отговори са грешни; 

6. Минималната стойност на един дружествен дял в дружеството с ограничена отговорност е: 
а/ 100 (сто) лева; 
б/ 1 (един) лев; 
в/ 10 (десет) лева; 
г/ няма изискване за минимална стойност на дружествен дял; 

7. От чия компетентност е вземането на решения за намаляване и увеличаване на капитала при дружество с ограничена отговорност? 
а/ от компетентността на управителя; 
б/ от компетентността на Общото събрание на съдружниците; 
в/ от компетентността на главния счетоводител; 
г/ от компетентността на назначения от Общото събрание на съдружниците контрольор; 

8. Как отговарят съдружниците в събирателното дружество? 
а/ солидарно и неограничено; 
б/ ограничено до размера на вноските на всеки от съдружниците; 
в/ солидарно, но ограничено до размера на вноските на всеки от съдружниците; 
г/ не носят никаква отговорност; 

9. За вписване на дружество с ограничена отговорност в търговския регистър е необходимо: 
а/ да е внесен най-малко 10 % от капитала; 
б/ да е внесен най-малко 25 % от капитала; 
в/ да е внесен най-малко 70 % от капитала; 
г/ не е небходимо да е внесен капитала; 

10. Дружественият дял се прехвърля между съдружниците в дружество с ограничена отговорност: 
а/ при спазване изискванията за приемане на нов съдружник с писмен договор; 
б/ при спазване изискванията за приемане на нов съдружник с нотариално заверени подписи на договора; 
в/ без договор; 
г/ свободно с договор с нотариална заверка на подписите; 

11. Решението за допълнителни парични вноски при дружеството с ограничена отговорност се взима от: 
а/ контрольора; 
б/ управителя; 
в/ одитора; 
г/ общото събрание на съдружниците; 

12. За вписването на акционерното дружество в търговския регистър е необходимо: 
а/ да е внесена предвидената в устава част от стойността на всяка акция, но не по-малко от 10 на сто от номиналната или от предвидената в устава емисионна стойност на всяка акция; 
б/ да е внесена предвидената в устава част от стойността на всяка акция, но не по-малко от 70 на сто от номиналната или от предвидената в устава емисионна стойност на всяка акция; 
в/ да е внесена предвидената в устава част от стойността на всяка акция, но не по-малко от 25 на сто от номиналната или от предвидената в устава емисионна стойност на всяка акция; 
г/ задължително се внася целия капитал; 

13. Органите на акционерното дружество при едностепенна система на управление са: 
а/ общо събрание на акционерите и съвет на директорите; 
б/ съвет на директорите и управителен съвет; 
в/ надзорен съвет и управителен съвет; 
г/ общо събрание на акционерите, надзорен съвет и управителен съвет; 

14. При учредяване на акционерното дружество, паричните вноски се извършват: 
а/ по депозитна сметка на един от учредителите; 
б/ по набирателна банкова сметка, открита от управителния съвет, съответно от съвета на директорите, на името на дружеството; 
в/ по сметка на изпълнителния директор, избран на учредителното събрание; 
г/ по набирателна банкова сметка на името на изпълнителния директор, избран на учредителното събрание; 

15. Поименните налични акции се прехвърлят: 
а/ с предаването им; 
б/ с джиро и прехвърлянето не трябва да бъде вписано в книгата на акционерите, за да има действие спрямо дружеството; 
в/ с джиро и прехвърлянето трябва да бъде вписано в книгата на акционерите, за да има действие спрямо дружеството; 
г/ в централен депозитар; 

16. Каква е отговорността на прехвърлителя на поименни акции, които не са изплатени или от които произтичат други задължения към дружеството: 
а/ отговорен е солидарно с приобретателя; 
б/ носи самостоятелна и пълна отговорност; 
в/ не отговаря; 
г/ всички отговори по-горе са грешни; 

17. Капиталът на акционерното дружество може да се увеличи, чрез: 
а/ издаване на нови акции; 
б/ увеличаване номиналната стойност на вече издадени акции; 
в/ чрез превръщане на облигации в акции съгласно чл. 215. 
г/ всички отговори по-горе са верни; 

18. Право на глас в Общото събрание на акционерите имат: 
а/ членовете на Съвета на директорите, които не са акционери; 
б/ членовете на Надзорния съвет на директорите, които не са акционери; 
в/ акционерите с право на глас; 
г/ акционерите с привилегировани акции без право на глас; 

19. В едноличното акционерно дружество въпросите от компетентността на общото събрание се решават от: 
а/ изпълнителния директор на дружеството; 
б/ едноличния собственик на капитала; 
в/ надзорния съвет; 
г/ от назначения от едноличния собственик на капитала прокурист; 

20. Мандатът на членовете на съвета на директорите, на надзорния и управителния съвет в акционерно дружество е: 
а/ 5 (пет) години; 
б/ 10 (десет) години; 
в/ 3 (три) години; 
г/ 1 (една) година; 

21. Търговска е сделката, сключена от: 
а/ физически лица, занимаващи се със селскостопанска дейност; 
б/ лицата, извършващи хотелиерски услуги чрез предоставяне на стаи в обитаваните от тях жилища; 
в/ търговец, която е свързана с упражняваното от него занятие; 
г/ всички отговори по-горе са грешни; 

22. Когато за действителността на търговската сделка е необходимо разрешение или одобрение от държавен орган, сделката поражда действие: 
а/ в деня на подписване на договора; 
б/ с даване на необходимото разрешение; 
в/ преди даване на необходимото разрешение; 
г/ всички отговори по-горе са грешни; 

23. Когато едно лице действа от името на търговец без представителна власт, се смята, че: 
а/ сделката действа по отношение на търговеца, въпреки, че след узнаването се е противопоставил; 
б/ сделката не действа по отношение на търговеца, независимо, че е узнал и не се е противопоставил; 
в/ търговецът потвърждава действията, ако не се противопостави веднага след узнаването; 
г/ нито един от горните отговори не е верен; 

24. Договор за търговски залог на движима вещ или на ценна книга на приносител, който обезпечава права, породени от търговска сделка, се смята сключен: 
а/ с предаването й на кредитора или за негова сметка на друго лице; 
б/ с подписването на договора за търговски залог; 
в/ с вписването на договора за търговски залог в централен депозитар; 
г/ с обявяване на договора за търговски залог в данъчната служба; 

25. Ако при сключване на договора, една от страните е дала или обещала нещо, в случай, че се отметне тя може да се откаже от договора, ако: 
а/ не е започнало изпълнението му; 
б/ е започнало изпълнението му; 
в/ е започнало изпълнението му, но има забава; 
г/ всички отговори по-горе са верни; 

26. Ако заложената вещ подлежи на бърза развала, кредиторът може: 
а/ да я бракува; 
б/ да е прехвърли безвъзмездно на трети лица; 
в/ да я продаде, ако вещта има пазарна или борсова цена и да вложи сумата в банка за свое обезпечение; 
г/ да я продаде, ако вещта има пазарна или борсова цена и да възстанови сумата на залогодателя; 

27. Когато общото събрание на акционерите не е избрало одитор/и до изтичане на календарната година: 
а/ те се назначават от длъжностното лице по регистрацията към Агенция по вписванията по молба на съвет на директорите, съответно на управителния или на надзорния съвет или на отделен акционер; 
б/ годишния финансов отчет не се проверява и заверява, поради липса на назначен одитор; 
в/ те се назначават от главния счетоводител; 
г/ те се назначават от Националната агенция по приходите; 

28. Не е търговска продажбата: 
а/ която има за предмет вещ за лично потребление и купувачът е физическо лице; 
б/ която според разпоредбите на Търговския закон е търговска сделка; 
в/ която има за предмет продажба на стоки, собствено производство и страните по нея са търговци; 
г/ всички отговори по-горе са верни; 

29. Когато не е уговорен срок за предаване на стоката, купувачът може да поиска предаването й: 
а/ в срок от 2 дни; 
б/ в срок от 5 дни; 
в/ в срок от 30 дни; 
г/ в разумен срок; 

30. Ако купувачът е в забава за получаване на стоката, продавачът може: 
а/ да я предаде за пазене; 
б/ да я продаде по пазарни цени или на публичен търг, след като извести купувача за това и му съобщи времето и мястото на продажбата или на търга; 
в/ при бързо развалящи се стоки да ги продаде без предизвестие; 
г/ всички отговори по-горе са верни; 

31. Ако стока трябва да се изпрати на място, различно от мястото на предаването, разноските по изпращането и превозването са за сметка на: 
а/ спедитора; 
б/ купувача; 
в/ продавача; 
г/ превозвача; 

32. Продажбата на изплащане е действителна: 
а/ ако е извършена в писмена форма; 
б/ ако е извършена в устна форма; 
в/ независимо от формата, в която е договорена; 
г/ всички отговори са верни; 

33. Продажбата на публичен търг с явно наддаване се смята сключена: 
а/ при заплащане на цената; 
б/ при доставка на стоката; 
в/ при даване на задатък; 
г/ с възлагане на стоката; 

34. Продажбата на търг, сключена в резултат на действия, които противоречат на закона или на добрите нрави, може да бъде обявена за недействителна по искане на всеки заинтересуван: 
а/ в 10 дневен срок от възлагането; 
б/ в 15 дневен срок от възлагането; 
в/ в 20 дневен срок от възлагането; 
г/ в 30 дневен срок от възлагането; 

35. Рискът от случайното погиване или повреждане на вещта при финансовия лизинг е: 
а/ за лизингодателя; 
б/ за лизингополучателя; 
в/ за производителя на вещта; 
г/ всички отговори по-горе са верни; 

36. Лизингополучателят може да предостави ползването на вещта другимо: 
а/ със съгласието на органите на НАП; 
б/ със съгласието на спедитора; 
в/ със съгласието на нотариус; 
г/ със съгласието на лизингодателя; 

37. Комисионерът, който е овластен да сключи сделка на кредит, отговаря пред доверителя за изпълнението на задълженията от третото лице, ако: 
а/ е знаел или е трябвало да знае, че то не е в състояние да плати; 
б/ не е знаел и не е бил длъжен да знае, че то не е в състояние да плати; 
в/ всички отговори по-горе са верни; 
г/ всички отговори по-горе са грешни; 

38. Със спедиционния договор спедиторът се задължава: 
а/ безвъзмездно да сключи от свое име и за сметка на доверителя договор за превоз на товари; 
б/ безвъзмездно да сключи от свое име и за своя сметка договор за превоз на товари; 
в/ срещу възнаграждение да сключи от свое име за сметка на доверителя договор за превоз на товари; 
г/ срещу възнаграждение да сключи от свое име и за своя сметка; 

39. С договор за превоз превозвачът се задължава срещу възнаграждение да: 
а/ продаде багаж или товар; 
б/ предостави за временно ползване движими вещи; 
в/ произведе определена вещ; 
г/ превози до определено място лице, багаж или товар; 

40. Товародателят може да иска от превозвача да му издаде за предадения товар: 
а/ чек; 
б/ менителница; 
в/ акредитив; 
г/ товарителен запис, който може да бъде и на заповед; 

41. Превозвачът не отговаря: 
а/ за изгубването на товара; 
б/ за погиването и повреждането на товара; 
в/ за вредите, причинени от забава при изпълнение на превоза; 
г/ за погиването и повреждането на товара, когато вредата се дължи на непреодолима сила; 

42. Застраховател е: 
а/ Акционерно дружество, кооперация, застраховател от трета държава чрез клон регистриран по Търговския закон, получили лицензия при условията и по реда на Кодекса за застраховането, както и застраховател от държава членка на Европейския съюз при условията на правото на установяване или в съответствие със свободното престиране на услуги; 
б/ Акционерно дружество от трета държава чрез клон регистриран по Търговския закон; 
в/ Дружество с ограничена отговорност, регистриранo по Търговския закон; 
г/ Командитно дружество, регистриранo по Търговския закон; 

43. С договора за застраховка застрахователят: 
а/ не се задължава да поеме определен риск срещу плащане на премия и при настъпване на застрахователно събитие да заплати на застрахования или на трето ползващо се лице застрахователно обезщетение или парична сума; 
б/ се задължава да поеме определен риск срещу плащане на премия и при настъпване на застрахователно събитие да заплати на застрахования или на трето ползващо се лице застрахователно обезщетение или парична сума; 
в/ се задължава да поеме определен риск безвъзмездно и при настъпване на застрахователно събитие да заплати на трето лице застрахователно обезщетение; 
г/ се задължава да поеме определен риск срещу плащане на премия и преди настъпване на застрахователно събитие да заплати на застрахования или на трето ползващо се лице застрахователно обезщетение или парична сума; 

44. По искане на застрахования за удостоверяване на сключен застрахователен договор застрахователят издава и: 
а/ извлечение от счетоводните си регистри; 
б/ извлечение от регистъра на изходящата си поща; 
в/ застрахователно удостоверение, сертификат или свидетелство; 
г/ оборотната си ведомост; 

45. Предмет на застрахователния договор за имуществено застраховане: 
а/ може да бъде само недвижим имот; 
б/ може да бъде само обект на интелектуална собственост; 
в/ може да бъде всяко право, което за застрахования е оценимо в пари; 
г/ може са бъде само човешкото здраве; 

46. Договорът за застраховка на чуждо имущество е: 
а/ действителен след одобрение от Агенцията за експортно застраховане; 
б/ действителен, ако е налице одобрение на собственика на застрахованото имущество; 
в/ действителен, независимо, че няма одобрение на собственика на застрахованото имущество; 
г/ действителен след одобрение от Комисията за финансов надзор; 

47. Договор за застраховка „Живот” се сключва: 
а/ срещу събития, свързани с цялостта на недвижимите имоти; 
б/ срещу събития, свързани с моторни превозни средства; 
в/ срещу събития, свързани със съществуването на едно юридическо лице; 
г/ срещу събития, свързани с живота и здравето на физическо лице; 

48. Договорът за застраховка „Живот” с покритие за случай на смърт на малолетно лице или на лице, поставено под пълно запрещение, както и с покритие на рисковете от аборт или раждане на мъртво дете е: 
а/ действителен след одобрение на Агенцията за експортно застраховане; 
б/ действителен след одобрение от Комисията за финансов надзор; 
в/ действителен; 
г/ недействителен; 

49. С договор за обикновен банков влог банката се задължава срещу възнаграждение да пази: 
а/ предадените й определени парични знаци, ценни книги или други движими вещи; 
б/ недвижими имоти; 
в/ интересите на купувача по сделка с недвижим имот; 
г/ всички отговори по-горе са верни; 

50. Пълномощник може да тегли суми от паричен влог, ако: 
а/ има устно пълномощно; 
б/ има писмено пълномощно; 
в/ притежава писмено пълномощно с нотариално заверен подпис; 
г/ всички отговори по-горе са верни; 

51. При банков влог под условие или в полза на трето лице, ако условието не се сбъдне или третото лице почине, вложените пари, ценни книги или други движими вещи: 
а/ се предават на наследниците на третото лице по права линия до трета степен; 
б/ се предават на наследниците на третото лице по съребрена линия до втора степен; 
в/ собствеността им преминава в полза на банката; 
г/ се връщат на влогодателя; 

52. С договор за разплащателна сметка банката: 
а/ открива сметка на едно лице, чрез която срещу възнаграждение приема и извършва по негово нареждане плащания в границите на наличните суми; 
б/ открива сметка на едно лице, чрез която безвъзмездно приема и извършва по негово нареждане плащания в границите на наличните суми; 
в/ открива сметка на едно лице, чрез която безвъзмездно приема и извършва по негово нареждане плащания в границите на определен лимит от наличните суми; 
г/ открива сметка на едно лице, чрез която безвъзмездно приема и извършва по свое усмотрение плащания в границите на наличните суми; 

53. Титулярът на разплащателната сметка: 
а/ не дължи на банката възнаграждение и направените разноски по извършените операции; 
б/ дължи на банката възнаграждение и направените разноски по извършените операции; 
в/ дължи на банката възнаграждение, но не дължи направените разноски по извършените операции; 
г/ дължи на банката само направените разноски по извършените операции; 

54. Договорът за банков кредит се сключва в: 
а/ писмена форма; 
б/ устна форма; 
в/ всички отговори по-горе са верни; 
г/ всички отговори по-горе са грешни; 

55. Освен в предвидените в договора случаи, банката може да иска предсрочно връщане на сумата по кредита, когато: 
а/ той не се ползва за целта, за която е получен и/или заемателят представя неверни сведения; 
б/ обезпечението стане недостатъчно и след покана не бъде допълнено в срок; 
в/ заемателят не връща други заеми към банката, поради сериозно влошаване на финансовото си състояние; 
г/ всички отговори по-горе са верни; 

56. С договор за банков кредит банката: 
а/ се задължава да отпусне на заемателя парична сума за определена цел и при уговорени условия и срок, а заемателят се задължава да ползва сумата съобразно уговореното и да я върне след изтичане на срока; 
б/ открива сметка на едно лице, чрез която срещу възнаграждение приема и извършва по негово нареждане плащания в границите на наличните суми; 
в/ дължи парична сума на влогодателя в същата валута и размер както и уговорената лихва; 
г/ се задължава да пази предадените й определени парични знаци, ценни книги или други движими вещи срещу възнаграждение; 

57. Акредитивът влиза в сила: 
а/ при подписване на договора за продажба; 
б/ при подписване на договора за превоз; 
в/ след уведомяване на лицето, в чиято полза е издаден; 
г/ всички отговори по-горе са грешни; 

58. С договор за банков превод: 
а/ наредителят предоставя на банката определена парична сума с нареждане да я плати на посоченото от него лице; 
б/ наредителят предоставя на банката определена парична сума, която тя има право да плати по свое усмотрение на избрано от нея лице; 
в/ наредителят нарежда на банката да плати за нейна сметка на определено лице определена сума; 
г/ всички отговори по-горе са верни; 

59. С банковата гаранция банката писмено се задължава да: 
а/ плати на посоченото в гаранцията лице определена сума пари съобразно условията, предвидени в нея; 
б/ получи от посоченото в гаранцията лице определена сума пари съобразно условията, предвидени в нея; 
в/ дари на посоченото в гаранцията лице определена сума пари; 
г/ всички отговори по-горе са верни; 

60. До изпълнението на нареждането за банков превод: 
а/ получателят може да го отмени или измени; 
б/ наредителят може да го отмени или измени; 
в/ банката може да го отмени или измени; 
г/ всички горни отговори са грешни; 

61. Неплатежоспособен е търговец: 
а/ който не е в състояние да изпълни изискуемо парично задължение по търговска сделка или публичноправно задължение към държавата и общините, свързано с търговската му дейност, или задължение по частно държавно вземане; 
б/ който не е в състояние да плати парично задължение по търговска сделка, по която има неприключило съдебно производство за установяване на дължимите суми; 
в/ срещу когото е образувано изпълнително производство от частен съдия – изпълнител за неплатено парично задължение; 
г/ няма верен отговор; 

62. Производство по несъстоятелност по реда на ТЗ се открива за: 
а/ търговец – публично предприятие, което упражнява държавен монопол или е създадено с особен закон; 
б/ търговец, който е неплатежоспособен; 
в/ търговско дружество в ликвидация; 
г/ починал или заличен в търговския регистър преди повече от 1 година едноличен търговец, ако преди смъртта, съответно преди заличаването, той е бил неплатежоспособен; 

63. Масата на несъстоятелността обхваща: 
а/ имуществените права на длъжника към датата на решението за откриване на производството по несъстоятелност; 
б/ имуществените права на длъжника, придобити след датата на решението за откриване на производството по несъстоятелност; 
в/ имуществените права на длъжника към датата на решението за откриване на производството по несъстоятелност, заедно с имуществените права придобити след датата на решението за откриване на производството по несъстоятелност; 
г/ имуществените права на длъжника към датата на съдебната му регистрация; 

64. Кога стават изискуеми всички парични и непарични задължения на длъжника? 
а/ от датата на решението за обявяване в несъстоятелност; 
б/ от датата на подаване на молбата за откриване на производство по несъстоятелност; 
в/ от датата на решението за откриване на производство по несъстоятелност; 
г/ от датата на решението за прекратяване на производство по несъстоятелност; 

65. Какъв е срокът, в който длъжник, станал неплатежоспособен или свръхзадължен, е длъжен да поиска откриване на производство по несъстоятелност? 
а/ в 60-дневен срок; 
б/ в 30-дневен срок; 
в/ в 7 – дневен срок; 
г/ в 14 – дневен срок; 

66. В какъв срок кредиторите предявяват писмено своите вземания пред съда по несъстоятелността: 
а/ в срок до един месец от обявяване на несъстоятелността; 
б/ в срок до два месеца от обявяване на несъстоятелността; 
в/ в срок до два месеца от вписване в търговския регистър на решението за откриване на производството по несъстоятелност; 
г/ в срок до един месец от вписване в търговския регистър на решението за откриване на производството по несъстоятелност; 

67. За недействително по отношение кредиторите на несъстоятелността може да бъде обявено учредяването на ипотека, залог или друго обезпечение, ако: 
а/ е извършено в едногодишен срок предиоткриването на производството по несъстоятелност в полза на необезпечено дотогава вземане; 
б/ е извършено в тригодишен срок преди откриването на производството по несъстоятелност; 
в/ е извършено преди откриването на производството по несъстоятелност, като датата на извършване на сделката е без значение; 
г/ нито един от отговорите не е верен; 

68. Първото събрание на кредиторите се свиква: 
а/ от временния синдик; 
б/ от длъжника; 
в/ от съда с решението за откриване на производството по несъстоятелност; 
г/ от кредиторите; 

69. Решението за обявяване на несъстоятелност има действие: 
а/ само по отношение на кредиторите, длъжника и синдика; 
б/ само по отношение на кредиторите и длъжника; 
в/ само по отношение на синдика; 
г/ по отношение на всички; 

70. Продажбата на вещи и имуществени права при осребряване на имуществото се извършва: 
а/ единствено в канцеларията на синдика; 
б/ в канцеларията на синдика или по адреса на управление на длъжника; 
в/ по местонахождение на вещите, предмет на продажба; 
г/ по адреса на управление на първия по ред кредитор; 

71. Разпределение на осребреното имущество се извършва, когато: 
а/ в масата на несъстоятелността се наберат парични средства в размер на 10 % от общия размер на вземанията; 
б/ в масата на несъстоятелността се наберат парични средства в размер над 50 % от общия размер на вземанията; 
в/ в масата на несъстоятелността се наберат достатъчно парични средства; 
г/ в масата на несъстоятелността не се наберат никакви парични средства; 

72. При приключване на производството по несъстоятелност същото се прекратява с решение на съда, когато: 
а/ са изплатени всички разноски по несъстоятелността; 
б/ са изплатени задълженията по трудовите правоотношения; 
в/ са изплатени всички задължения или масата на несъстоятелността е изчерпана; 
г/ не са изплатени само публичните задължения; 

73. Прекратеното производство по несъстоятелност се възобновява с решение на съда, когато в срок от една година след прекратяване на производството: 
а/ не се открие никакво имущество; 
б/ се освободят суми, заделени за оспорени вземания или се открие имущество, което не е било известно при прекратяване на производството по несъстоятелност; 
в/ се освободят суми, заделени за оспорени вземания и се открие имущество, което не е било известно при прекратяване на производството по несъстоятелност; 
г/ всички отговори са грешни; 

74. При преобразуване на търговски дружества чрез вливане: 
а/ цялото имущество на две или повече търговски дружества (преобразуващи се дружества) преминава към едно новоучредено дружество (приемащо дружество), което става техен правоприемник. Преобразуващите се дружества се прекратяват без ликвидация. 
б/ цялото имущество на едно или повече търговски дружества (преобразуващи се дружества) преминава към едно съществуващо дружество (приемащо дружество), което става техен правоприемник. Преобразуващите се дружества се прекратяват без ликвидация; 
в/ цялото имущество на едно търговско дружество (преобразуващо се дружество) преминава към две или повече дружества, които стават техени правоприемници за съответната част. Преобразуващото се дружество се прекратява без ликвидация; 
г/ част от имуществото на едно търговско дружество (преобразуващо се дружество) преминава към едно или няколко дружества, които стават негови правоприемници за тази част от имуществото. Преобразуващото се дружество не се прекратява; 

75. Договорът за преобразуване се сключва: 
а/ от лицата, представляващи дружеството, в писмена форма, с нотариална заверка на подписите им; 
б/ от надзорния съвет в писмена форма; 
в/ от главните счетоводители на преобразуващите се дружества; 
г/ всички горни отговори са верни; 

76. Преобразуващите се дружества не се прекратяват при: 
а/ преобразуване чрез вливане; 
б/ преобразуване чрез сливане; 
в/ преобразуване чрез отделяне; 
г/ преобразуване чрез разделяне; 

77. Проверителят на преобразуването не може да бъде назначен от: 
а/ управителния орган на всяко преобразуващо се или приемащо дружество; 
б/ съдружниците с право на управление за всяко преобразуващо се или приемащо дружество; 
в/ длъжностното лице по регистрацията към Агенцията по вписванията по общо искане на управителните органи на участващите в преобразуването дружества; 
г/ главния счетоводител; 

78. За дата на преобразуването се смята: 
а/ момента на вписването му в търговския регистър; 
б/ момента на подписване на договора за преобразуване; 
в/ датата на доклада на проверителя; 
г/ датата на доклада на управителния орган; 

79. В случаите на разделяне и отделяне, когато част от имуществото преминава върху едно или повече съществуващи дружества, всяко от приемащите дружества управлява преминалоно върху него имущество: 
а/ за срок 6 месеца от момента на вписване на преобразуването в търговския регистър; 
б/ за срок от 2 месеца от момента на вписване на преобразуването в търговския регистър; 
в/ за срок от 1 месец от момента на вписване на преобразуването в търговския регистър; 
г/ имуществото не се управлява отделно; 

80. Придобитите дялове или акции след преобразуването трябва да са еквивалентни на: 
а/ счетоводната цена на притежаваните преди преобразуването дялове или акции в преобразуващото се дружество; 
б/ историческата цена на притежаваните преди преобразуването дялове или акции в преобразуващото се дружество; 
в/ справедливата цена на притежаваните преди преобразуването дялове или акции в преобразуващото се дружество; 
г/ балансовата стойност на притежаваните преди преобразуването дялове или акции в преобразуващото се дружество; 

81. При преобразуване за постигане на еквивалентно съотношение на замяна могат да бъдат направени парични плащания на съдружниците или акционерите в размер не повече от: 
а/ 5 на сто от съвкупната номинална стойност на придобитите дялове или акции; 
б/ 10 на сто от съвкупната номинална стойност на придобитите дялове или акции; 
в/ 15 на сто от съвкупната номинална стойност на придобитите дялове или акции; 
г/ 20 на сто от съвкупната номинална стойност на придобитите дялове или акции; 

82. След вземане на решение за преобразуване от всички участващи в преобразуването дружества, управителния орган на приемащото или новоучреденото дружество или командитно дружество с акции предава на: 
а/ банка попечител временните удостоверения или акциите, които трябва да получат съдружниците или акционерите на преобразуващите се дружества; 
б/ нотариус временните удостоверения или акциите, които трябва да получат съдружниците или акционерите на преобразуващите се дружества; 
в/ депозитар – физическо или юридическо лице, упълномощено от управителния орган на преобразуващото се дружество временните удостоверения или акциите, които трябва да получат съдружниците или акционерите на преобразуващите се дружества; 
г/ главния счетоводител на новоучреденото дружество временните удостоверения или акциите, които трябва да получат съдружниците или акционерите на преобразуващите се дружества; 
83. Всяко преобразуващо се дружество, което се прекратява, съставя заключителен баланс към: 
а/ датата на преобразуването; 
б/ датата на взимане на решение от компетентния орган за преобразуване; 
в/ датата на подписване на договора за преобразуване; 
г/ датата на съставяне на доклада на проверителя; 

84. Менителница е: 
а/ ценна книга, с която едно лице нарежда на друго лице да плати определена парична сума на определена дата на трето лице. 
б/ ценна книга, с която едно лице се задължава безусловно да плати на друго лице определена сума пари на определена дата; 
в/ ценна книга, с която едно лице нарежда безусловно на друго лице да плати определена сума пари на приносителя на ценната книга; 
г/ документ, който не е ценна книга, въз основа на който едно лице се задължава да върне парите, получени от него на друго лице; 

85. Издателят на менителница може да поеме задължение за лихва върху сумата: 
а/ само в менителница, платима на определен ден (падеж); 
б/ само в менителница, платима на предявяване или в определен срок след предявяването; 
в/ във всички видове менителници; 
г/ всички отговори по-горе са верни; 

86. Който подпише менителница като представител, без да има представителна власт, или като превиши властта си: 
а/ менителницата става нищожна; 
б/ няма никакви задължения по менителницата; 
в/ се задължава лично по менителницата и ако плати, има същите права, каквито би имал представителя; 
г/ всички отговори по-горе са грешни; 

87. Менителница, в която не е посочено мястото на издаване, се смята, че е издадена: 
а/ в столицата на държавата на издателя; 
б/ в София; 
в/ във Варна; 
г/ в мястото, посочено до името на издателя; 

88. Менителницата се прехвърля чрез джиро, което трябва да бъде: 
а/ написано върху менителницата или върху прекрепен върху нея лист – алонж; 
б/ обнародвано в Държавен вестник; 
в/ публикувано в един централен ежедневник; 
г/ публикувано на сайта на издателя на менителницата; 

89. Записът на заповед, в който не е посочен падежът, се смята платим: 
а/ до 1 месец от издаването; 
б/ до 3 месеца от издаването; 
в/ до 6 месеца от издаването; 
г/ на предявяване; 

90. Чекът е: 
а/ ценна книга, с която едно лице нарежда на друго лице да плати определена парична сума на определена дата на трето лице. 
б/ ценна книга, с която едно лице се задължава безусловно да плати на друго лице определена сума пари на определена дата; 
в/ ценна книга, с която едно лице нарежда безусловно на друго лице да плати определена сума пари на приносителя на ценната книга; 
г/ документ, който не е ценна книга, въз основа на който едно лице се задължава да върне парите, получени от него като заем на друго лице; 

91. Чек, в който не е посочено мястото на плащане, се смята платим: 
а/ в мястото, посочено до името на платеца; 
б/ в София; 
в/ във Варна; 
г/ в столицата на държавата на издателя; 

92. Чекът: 
а/ подлежи на приемане от платеца; 
б/ не подлежи на приемане; 
в/ подлежи на приемане от БНБ; 
г/ всички отговори по-горе са грешни; 

93. Договорът за влог в публичен склад се сключва: 
а/ в писмена форма и се вписва в складов регистър; 
б/ в устна форма; 
в/ всички отговори по-горе са верни; 
г/ всички отговори по-горе са грешни; 

94. Вложената по силата на Договор за влог в публичен склад стока се връща на: 
а/ влогоприемателят; 
б/ влогодателят или ако е издаден складов запис – на легитимирания с непрекъснат ред на джирата държател срещу предаване на записа; 
в/ превозвач без изрично пълномощно; 
г/ всички отговори по-горе са верни; 

95. При влог в публичен склад, когато в стоката настъпят явни изменения, които дават основание за опасения, че тя може да се повреди, влогоприемателят е длъжен да уведоми незабавно: 
а/ НАП; 
б/ лицето, което има право да получи стоката или влогодателя; 
в/ митническата администрация; 
г/ ХЕИ; 

96. С договор за стоков контрол: 
а/ контрольорът се задължава безвъзмездно, като използва специални знания, да направи безпристрастно сравнение между изискваното и действителното състояние или само да установи състоянието на стока или услуга. 
б/ контрольорът се задължава да направи сравнение между изискваното и действително състояние на определена стока или услуга, като за извършването на сравнението не е необходимо да се използват специални знания; 
в/ контрольорът се задължава срещу възнаграждение, като използва специални знания, да направи безпристрастно сравнение между изискваното и действителното състояние или само да установи състоянието на стока или услуга. 
г/ всички отговори по-горе са грешни; 

97. При влог в публичен склад, складовият запис: 
а/ не може да се прехвърля; 
б/ може да се прехвърля чрез датирано джиро на гърба на стоковия запис и на заложния запис; 
в/ се прехвърля като се вписва в Централен депозитар; 
г/ се прехвърля чрез физическо предаване; 

98. Факторинг е финансова кредитна сделка, при която едно лице – фактор: 
а/ купува по силата на договор за цесия еднократно или периодични вземания, произтичащи от доставка на стоки или услуги, като поема риска от събирането на тези вземания, срещу заплащането на тези възнаграждения; 
б/ получава безвъзмездно еднократно или периодични вземания, произтичащи от доставка на стоки или услуги; 
в/ купува по силата на договор за цесия еднократно или периодични вземания, произтичащи от доставка на стоки или услуги, като не поема риска от събирането на тези вземания, срещу заплащането на тези възнаграждения; 
г/ всички отговори по-горе са грешни; 

99. Който не изпълни задължение, произтичащо от Закона за счетоводството: 
а/ се наказва със забележка; 
б/ се наказва с обществено порицание; 
в/ се наказва с мъмрене; 
г/ се наказва с глоба в размер от 100 до 300 лева, а на юридическо лице и едноличен търговец се налага имуществена санкция в размер от 300 до 500 лв. 

100. Актовете за установяване на нарушения, извършени от регистрирания одитор се съставят от: 
а/ членове на дисциплинарния съвет на Института на дипломираните експерт-счетоводители; 
б/ служителите на БНБ; 
в/ Висшия адвокатски съвет; 
г/ Централен депозитар;

